Diari Oficial de la Generalitat Valenciana


Sumari del DOGV 3892, del 05-12-2000 (2000/9126)

Informació pública del projecte d'urbanització del polígon B-3 pla parcial de platges d'Almardà.
------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9126


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon B-3 pla parcial de platges d'Almardà. [2000/A9126]
  
Mitjançant aquest edicte, faig saber que, amb data 25 de setembre de 2000, l'alcalde president, en virtut de les atribucions que li confereix la legislació vigent, ha dictat la següent resolució d'Alcaldia:
  
Vist que, per l'Acord de la Comissió de Govern de data 3 de setembre de 1996, es va adjudicar al senyor Antonio Gil Estellés l'encàrrec de redacció del projecte d'urbanització del polígon B-3 del pla parcial de platges d'Almardà de Sagunt.
  
Vist que en data 16 de juny de 1998, es presenta un projecte d'urbanització del polígon B-3 del pla parcial de platges d'Almardà, redactat pel senyor Antonio Gil Estellés, amb un pressupost, per a l'administració, de 606.486.086 pessetes.
  
Vist que, mitjançant l'Acord de la Comissió de Govern de data 1 de març de 1994, es va acordar la subrogació en l'adjudicació de la redacció de projectes d'urbanització, apartat electrificació, al senyor Andrés Llopis Juesas.
  
Vist que els Serveis Tècnics Municipals del Departament de Projectes i Obres han emés un informe sobre l'esmentat projecte en data 26 de juny de 1998, amb les següents observacions:
  
- No es justifica l'existència de l'explanada tipus E-2, i per això a l'inici de les obres caldrà fer els assaigs oportuns per a verificar aquest supòsit de partida.
  
- La còpia facilitada no té visat col·legial.
  
Vist que, en data 26 de juny de 1998, el tècnic del cicle de l'aigua emet un informe favorable sobre la part d'obres de subministrament d'aigua i clavegueram.
  
Vist que, en data 13 de juliol de 1998, l'enginyer tècnic industrial emet un informe favorable sobre els projectes tècnics referents a instal·lacions d'enllumenat públic redactats pels enginyers tècnics industrials Arcadio Andrés Llopis Juesas y Francisco Ramón Civera Navarré.
  
Vist que el projecte d'urbanització es va sotmetre a informació pública en el diari Levante de data 16 de març de 2000, i en el Diari Oficial de la Generalitat Valenciana número 3.726 de data 7 d'abril de 2000, atés que s'ha notificat als titulars cadastrals, així com als titulars de drets afectats per l'actuació proposada, d'acord amb les determinacions de l'article 53 de la LRAU.
  
Vist que mitjançant aquesta resolució d'aprovació del projecte d'urbanització es pretén donar un gir a les actuacions que se segueixen, consistents a interrompre els tràmits d'aprovació del projecte d'urbanització, substituint aquests pel del tràmit d'un programa que inclou aquest projecte i la cèdula d'urbanització corresponent, i d'acord amb els tràmits legals que són aplicables en aquest cas. Tot això conforme als principis d'eficàcia inclosos en l'article 3 de la Llei de Règim Jurídic de les Administracions Públiques i del Procediment Administratiu Comú.
  
Vist que, en data 21 de setembre de 2000, l'arquitecte cap dels Serveis Tècnics de Planejament emet un informe sobre la cèdula d'urbanització en el sentit següent:
  
Atés que el programa d'actuació integrada ha d'ajustar-se en el seu tràmit al que disposen els articles 32, 44 i 46 i següents de la Llei Reguladora de l'Activitat Urbanística.
  
Atés que l'article 46.3 de la llei estableix que els programes d'actuació integrada han de sotmetre's al tràmit d'informació pública, mitjançant un edicte publicat en un diari d'informació general editat a la Comunitat Valenciana - i posteriorment o simultàniament- en el Diari Oficial de la Generalitat Valenciana, amb l'advertiment de la possibilitat de formular al·legacions, proposicions juridicoeconòmiques que corresponguen i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, caldrà trametre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptadors des de l'última publicació de l'edicte. Qualsevol persona interessada podrà comparéixer a l'Ajuntament de Sagunt i consultar la documentació que integra la proposta de programa, i projectes que l'acompanyen, així com formular, si pertoca, al·legacions o alternatives tècniques dins del termini indicat en el paràgraf anterior i en els termes que estableix el punt 4 de l'article 46 de la LRAU.
  
D'una altra banda, es fa saber que, durant el període de cinc dies, comptadors a partir del venciment del termini anterior, podran presentar-se les propostes les propostes juridicoeconòmiques, llevat que durant els 10 dies d'informació pública alguna persona es comprometa a presentar una alternativa tècnica substancialment distinta a la inicial. En aquest cas la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
L'acte d'obertura de pliques s'efectuarà a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
En vista de tot l'anterior, resolc:
  
Primer
  
Substituir el tràmit d'aprovació del projecte d'urbanització per un programa d'actuació integrada que incloga aquest document, així com la cèdula d'urbanització corresponent.
  
Segon
  
Sotmetre al tràmit d'informació pública, durant el termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana, el programa d'actuació integrada que inclou un projecte d'urbanització del polígon B-3 del pla parcial de platges Almardà, redactat per l'arquitecte Antonio Gil Estellés, en data juny de 1998, així com els projectes elèctrics redactats pels enginyers tècnics industrials Arcadio Llopis Juesas i Francisco Ramón Civera Navarré, dels quals formen part les precisions incloses en els distints informes emesos pels Serveis Tècnics Municipals, el tenor dels quals apareix en aquesta resolució; així com la cèdula d'urbanització.
  
Tercer
  
Trametre un avís al domicili fiscal de les persones que consten en el cadastre com a titulars de dret afectats per l'actuació proposada.
  
Quart
  
Les al·legacions presentades en el tràmit d'informació pública del projecte d'urbanització seran tingudes en compte en la contestació al tràmit d'aprovació d'aquest programa, sense perjudici que tant els al·legants com qualsevol persona que s'hi considere afectada puguen complementar aquestes o presentar-ne altres de noves.»